Valoshow Imatrankoskella

[https://www.gosaimaa.com/events/Imatrankoski-kuohuu-talvella-ja-kesalla/pl2fdl5e/4e0c4a02-a84a-452a-827f-f95a2aae5b60#](https://www.gosaimaa.com/events/Imatrankoski-kuohuu-talvella-ja-kesalla/pl2fdl5e/4e0c4a02-a84a-452a-827f-f95a2aae5b60)

<https://www.youtube.com/watch?v=TltTqhT3t1k>

Maamme vanhin matkailunähtävyys Imatrankoski on tehnyt Imatraa ja Suomea tunnetuksi maailmanlaajuisesti. Imatran matkailun katsotaan alkaneen jo vuonna 1772, kun Venäjän keisarinsa Katariina II seurueineen saapui katselemaan Saimaan vesien rajua kamppailua kosken kapeassa uomassa. Neljätoista junaa päivässä kuljetti Pietarin aristokraatteja seuraamaan kuohuja. Koski oli valloillaan vuoteen 1929 saakka, jolloin se padottiin.

Tänään Imatrankoski tarjoaa koko perheelle elämyksiä koskinäytösten ja elämyskokeilujen merkeissä. Kosken kuohuja säestää Jean Sibeliuksen Karelia-sarjan musiikki. Ilta- ja yönäytöksiin kuuluu valoshow, joka ehdottomasti kannattaa kokea.

Kosken yli pääsee kesällä myös vaijeriliukua pitkin. Vaijeriliukurata sijoittuu Imatrankoskea ylittävän sillan ja padon väliin. Matkaa radalla on noin 140 metriä. Koskenlaskua Imatrankoskessa voi kokeilla ammattimaisessa ohjauksessa kumiveneellä.